Avtomaktablar litsenziyani onlayn usulda qayta rasmiylashtirishlari mumkin

Yagona interaktiv davlat xizmatlari portalida endilikda endi avtomaktablarga litsenziyani onlayn usulda qayta rasmiylashtirish imkoniyati taqdim etilmoqda. Bu haqda Norma.uz xabar berdi.
Xizmatning to‘liq nomi: avtotransport vositalari va shahar elektr transporti vositalarining haydovchilarini o‘qitish, qayta tayyorlash va ularning malakasini oshirish sohasida nodavlat ta’lim xizmatlarini taqdim etish uchun berilgan litsenziyani qayta rasmiylashtirish.
U yuridik shaxslarga yarim avtomatik rejimda taqdim etiladi.
Litsenziyani qayta rasmiylashtirishda litsenziya berish to‘g‘risidagi arizani ko‘rib chiqish uchun to‘lanadigan yig‘imning (EKIHning 1 barobari) 50 foizi undiriladi.
Xizmat Vazirlar Mahkamasining 2018 yil 31 maydagi 408-son qarori bilan tartibga solinadi.
Arizani Vazirlar Mahkamasi huzuridagi ta’lim sifatini nazorat qilish davlat inspeksiyasi o‘n ish kuni ichida ko‘rib chiqadi.